माननीय मुख्यमंत्री योगी आदित्यनाथ जी, मैं आप के संज्ञान में ये बात लाना चाहता हूँ कि गोरखपुर मेडिकल कॉलेज में बच्चों की मौत का सिलसिला अब तक थमा नहीं है। लगातार ख़बरें आरही हैं कि अभी भी बच्चों की मौत निरंतर हो रही है। कुछ दिनों पहले ही गोरखपुर के न्यूज़ पोर्टल ने एक ख़बर प्रकाशित की थी कि मेडिकल कॉलेज में पिछले 6 महीनों में 300 से ज़्यादा बच्चों की मौत हो चुकी है। एक दूसरी ख़बर के अनुसार मौत का ये आँकड़ा 445 के लगभग है। बच्चों की मौत का ये आंकड़ा चौंकाने वाला है और संदेह पैदा करने वाला भी है कि आख़िर मौत का ये सिलसिला संयोग मात्र है, लापरवाही है या फिर किसी साज़िश का हिस्सा?